Diari Oficial de la Generalitat Valenciana


Sumari del DOGV 9924, del 28-08-2024 (2024/8425)

RESOLUCIÓ de 8 d'agost de 2024, de la Conselleria de Sanitat, per la qual es concedixen les subvencions per a la lluita contra el mosquit tigre en els municipis de la Comunitat Valenciana en l'exercici 2024.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9924

Data del DOGV
:   28-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8425

CVE
:   IIQL-H-4949-3227

Data del document
:   08-08-2024

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * plaga

Per Resolució de 6 de maig de 2024, del conseller de Sanitat, s'han convocat les subvencions destinades al tractament de lluita contra el mosquit tigre en els municipis de la Comunitat Valenciana, per a l'exercici pressupostari de 2024 (DOGV número 9846 de 10.05.2024).

De conformitat amb el que s'estableix en la disposició addicional segona de l'Orde 4/2018, de 4 de juliol, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana (DOGV número 8333, de 06.07.2018), l'òrgan competent per a dictar les resolucions de concessió de la subvenció és el titular de la direcció general amb competències en matèria de Salut Pública, que actua per delegació del titular de la Conselleria de Sanitat.

Per Resolució de 14 de maig de 2024, de la Direcció General de Salut Pública, es nomena la Comissió d'Avaluació de la citada subvenció.

Amb data 10 de juliol de 2024 es publica la proposta de resolució provisional de concessió, segons apartat nové de la Resolució de 6 de maig de 2024.

Havent finalitzat el termini per a la presentació d'al·legacions a la resolució provisional, no havent rebut cap al·legació i vista la proposta d'adjudicació elevada per la Comissió d'Avaluació, en acta de 25 de juliol de 2024,

RESOLC

*Primer*

Concedir les subvencions per a tractaments de lluita contra el mosquit tigre, a les entitats que es relacionen en l'Annex I, per un import de 350.000,00 € (tres-cents cinquanta mil euros) amb càrrec al programa pressupostari 2024 de la Conselleria de Sanitat, 413A00 «Salut Pública», capítol 4, codi de línia S1612.

*Segon*

Incloure l'annex I amb les entitats admeses en el procediment i les quantitats de concessió de subvenció corresponents.

*Tercer*

Autoritzar el lliurament dels fons públics per al pagament de les subvencions a la Federació Valenciana de Municipis i Províncies (FVMP) en la seua condició d'entitat col·laboradora, per al lliurament, per part d'esta, a les entitats beneficiàries de la subvenció de les quanties adjudicades; tot això de conformitat amb el que es disposa en les clàusules segona i tercera del Conveni de Col·laboració de data 29 de setembre de 2022, entre la Generalitat, a través de la Conselleria de Sanitat Universal i Salut Pública i la FVMP, per a la gestió de les subvencions relatives al tractament de lluita contra el mosquit tigre en la Comunitat Valenciana.

*Quart*

Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància. En cas de renúncia d'algun beneficiari a la subvenció, es procedirà segons el que s'estableix en la disposició addicional segona de l'Orde 4/2018, de 4 de juliol, de la Conselleria de Sanitat Universal i Salut Pública.

*Quint*

El termini i la forma de presentació de la justificació de les subvencions seran els indicats en l'apartat dècim de la Resolució de 6 de maig de 2024: fins al 31 d'octubre de 2024, a través de l'enllaç específic habilitat en la pàgina web de la seu electrònica de la FVMP, <https://fvmp.sedelectronica.es>

*Sext*

S'hauran de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de Transparència, Accés a la informació pública i Bon Govern, i en l'article 18 de la Llei 38/2003, de 17 de novembre, general de subvencions. Esta informació podrà publicar-se en el portal web de l'entitat o bé a través de la plataforma TEP – Transparència Entitats Privades, de GVA Oberta <https://gvaoberta.gva.es/tep>

Contra la present resolució, que esgota la via administrativa, es podrà interposar un recurs potestatiu de reposició en el termini d'un mes a comptar des de l'endemà de la seua notificació o ser impugnats directament davant l'orde jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, de procediment administratiu comú de les administracions públiques.

  

València, 8 d'agost de 2024

( p. d. Orde 4/2018, de 4 de juliol; DOGV 8333, 06.07.2018 i Resolució de 27 de febrer de 2024; DOGV 9802, 05.03.2024)

Ruth Usó Talamantes

Directora general de Salut Pública

Esta disposició conté annexos. Consulteu-ne la versió en PDF.